open-index/open-wikipedia-markdown huggingface dataset:
עובדות החיים

**עובדות החיים** (באנגלית: **The Facts of Life**) היא קומדיית מצבים אמריקאית ששודרה ברשת NBC מ-24 באוגוסט 1979 עד 7 במאי 1988. הסדרה, אשר נוצרה על ידי דיק קלייר וג'נה מקמהן, הייתה ספין-אוף של קומדיית המצבים המצליחה "על טעם ועל ריח".

בישראל הסדרה שודרה בערוץ המזרח התיכון ובטלוויזיה החינוכית הישראלית במהלך שנות ה-80.

## תקציר העלילה
התוכנית מתמקדת בעדנה גארט, אם בית בפנימייה לבנות "איסטלנד" בעיר פיקסקיל שבמדינת ניו יורק, ובאינטראקציות שלה עם התלמידים אותם היא מדריכה. בעוד שהעונה הראשונה כלל אנסבל שכלל תלמידים רבים, העונה השנייה התמקדה במיוחד בארבעה תלמידים - התלמידה העשירה והסנובית בלייר וורנר (ליסה וולשל), התלמידה הקשוחה ג'ו פולניאצק (ננסי מקיאון), התלמידה החביבה נטלי גרין (מינדי קון), והתלמידה האופטימית והסקרנית דורותי "טוטי" רמזי (קים פילדס). בעונות האחרונות של הסדרה הסדרה התמקדה אחר אותן הדמויות לאחר שהן מסיימות את לימודיהן ועוברות לשלב הבא בחייהן.

## צוות השחקנים
* שרלוט ריי בתפקיד עדנה גארט - אם הבית של הפנימייה לבנות "איסטלנד".
* קלוריס ליצ'מן בתפקיד בוורלי אן סטיקל - אחותה של עדנה אשר מחליפה אותה בתפקיד אם הבית בפנימיית איסטלנד בעונות האחרונות של הסדרה.
* ליסה וולצ'ל בתפקיד בלייר וורנר - תלמידה עשירה וסנובית.
* ננסי מקיאון בתפקיד ג'ו פולניאצ'ק - תלמידה קשוחה מרובע הברונקס.
* מינדי קון בתפקיד נטלי גרין - תלמידה טובת לב ומלאת הומור אשר משמשת לעיתים רבות כקול ההיגיון.
* קים פילדס בתפקיד דורותי "טוטי" רמזי - תלמידה סקרנית ואופטימית.

### שחקנים אורחים
שחקנים אורחים בולטים ששיחקו בסדרה לאורך השנים כללו בין היתר את ג'ורג' קלוני, מולי רינגוולד, פמלה אדלון ומקנזי אסטין.

## קישורים חיצוניים

קטגוריה:סדרות ספין-אוף אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1979
כיכר ספר

**כיכר ספר** (ששמה הרשמי הוא **כיכר דוד הכהן**) היא כיכר עירונית במרכז שכונת אחוזה שבחיפה. כיכר דוד הכהן קרויה על שמו של שם חבר הכנסת דוד הכהן אזרח כבוד של העיר חיפה, על שמו קרוי גם מוזיאון ההעפלה וחיל הים בעיר. ההחלטה לקרוא לכיכר בשם כיכר דוד הכהן, התקבלה על ידי ועדת השמות של עיריית חיפה ב-1986.במרכז הכיכר מזרקה.

הכיכר היא מוקד בילוי ידוע בשכונת אחוזה בחיפה, כיום היא נמצאת לצד הצטלבותם של רחוב מוריה, רחוב יותם, רחוב ליטניס ורחוב קריית ספר, שם רחוב זה הוא על שם עיר כנענית שמוזכרת בתנ"ך וגם בפאפירוס מצרי מהמאה ה-13 לפני הספירה. ואל הכיכר מתנקזת גם היציאה מרחוב איילון ואת כל האזור העירוני שסביב הצומת.

## היסטוריה
הכיכר וסביבתה מהוות אחד ממרכזי מרכז העסקים והבילויים העירוני של רכס הכרמל בחיפה, שנמשך עד ל"מרכז הכרמל" ומכונה "ציר מוריה"; זהו אחד מחלקיו הסואנים ביותר של כביש הרכס והוא מהווה מוקד הפגנות כאשר הידועה בהן היא המחאה למען החטופים בעזה בשיתוף מטה המשפחות להחזרת החטופים והנעדרים.

השימוש בכיכר כמרכז הפגנות למען החטופים החל מיד לאחר הטבח שבוצע על ידי החמאס ב-7 באוקטובר 2023.

## גלריית תמונות

## ראו גם
* כיכר חורב
* כיכר היינריך היינה

## קישורים חיצוניים

## הערות שוליים

ספר
קטגוריה:רובע רמות הכרמל
קטגוריה:אחוזת שמואל
חיל האוויר העשירי של ארצות הברית

**חיל האוויר העשירי של [[ארצות הברית]]** (באנגלית: **Tenth Air Force**, או בקיצור **10 AF**) הוא יחידה של חיל האוויר האמריקאי. מטה החיל נמצא בבסיס המילואים המשותף של פורט וורת' שבטקסס.

הפיקוד מנחה את פעילותם של 14,000 חיילי מילואים של חיל האוויר ו-950 אזרחים עובדי-צבא הממוקמים ב-30 מתקנים צבאיים ברחבי ארצות הברית. חיל אויר זה עובד בשיתוך פעולה עם פיקוד החינוך והאימונים, כוחות האוויר באוקיינוס השקט, פיקוד המבצעים המיוחדים, פיקוד התקיפה הגלובלית ופיקוד הקרב של חיל האויר. בנוסף על כך, יחידות חיל האוויר העשירי מטיסות לוויינים עבור פיקוד מבצעי החלל של חיל האוויר ומנהל האוקיינוסים והאטמוספירה הלאומי.

מפקדתו של חיל האוויר העשירי היא מיג'ור גנרל רג'ינה א. סבריץ'. מטה החיל מורכב מ-60 אנשי צוות במטה במשרה מלאה. בסיועם של 36 חיילי מילואים. חיילי המילואים של החיל אף פרוסים במרכז ודרום מערב אסיה כחלק מהמלחמה העולמית בטרור.

המפקדה אחראית על ניהול ופיקוח על חמישה אגפי קרב הכוללים אחת עשרה טייסות קרב ושבע כנפות; כנף חילוץ אחת הכוללת שש טייסות חילוץ אוויר בשתי קבוצות; כנף פצצה אחת; כנף התרעה ובקרה מוטסת אחת; אגף מבצעים מיוחד אחד; אגף חלל אחד הכולל תשע טייסות; קבוצת תמיכה אזורית אחת; ויותר משבעים יחידות שאינן טסות. יחידות חיל האוויר מצוידות בג'נרל דיינמיקס F-16 פייטינג פלקון, A-10 ת'נדרבולט II,B-52 סטרטופורטרס, ג'נרל דיינמיקס F-16 פייטינג פלקון, בואינג E-3 סנטרי, MQ-9 ריפר, MQ-1 פרדטור, RQ-4 גלובל הוק ו-F-22 ראפטור.

## היסטוריה
ימין|ממוזער|131x131 פיקסלים| סמל חיל האוויר ה-10 של USAAF
חיל האוויר העשירי היה חיל אוויר קרבי של חילות האוויר של צבא ארצות הברית שנוצר עבור פעולות בהודו, בורמה והודו-סין במהלך מלחמת העולם השנייה. הוא הוקם בניו דלהי שבהודו ב-12 בפברואר 1942, על ידי אנשי חיל האוויר שלחמו בג'אווה ובפיליפינים, בפיקודו של מייג'ור גנרל (לימים לוטננט גנרל) לואיס בררטון. יחידות שונות מחיל האוויר עברו להודו ממרץ עד מאי 1942. בתקופה זו החיל היה אחראי ליצירה, תפעול ושמירה על המעברים בהודו-סין, מאפריל ועד דצמבר 1942. חיל האוויר העשירי ביצע פעולות הפצצה אסטרטגית התקפית בבורמה ובתאילנד ותמך במאמצי הקרקע של בעלות הברית בסיוע אווירי צמוד ובמבצעים נגד מתקני תקשורת ואספקה יפניים. לאחר תום המלחמה בסין, מפקדת הפיקוד יצאה משנגחאי ב-15 בדצמבר 1945, כשהיא מוצמדת לכוחות שירות הצבא בפורט לוטון, וושינגטון, שם שוחררו החיילים עד 6 ינואר 1946.

החיל הופעל מחדש ב-24 במאי 1946. חיל האוויר הושבת שוב בשנים 1960-1966. בשנים שלאחר מכן תחום אחריותו של החיל היה במרכז ארצות הברית - ממזרח להרי הרוקי עד לנהר המיסיסיפי ולחצי האי הצפוני של מישיגן.
## קישורים חיצוניים

קטגוריה:יחידות חיל האוויר של ארצות הברית
קטגוריה:מילואים בארצות הברית
קרל האץ'

**קרל אטווד האץ**' (באנגלית: **Carl Atwood Hatch**; 27 בנובמבר 1889 - 15 בספטמבר 1963) היה חבר הסנאט של ארצות הברית מטעם ניו מקסיקו ולאחר מכן כיהן כשופט מחוזי בבית המשפט המחוזי של ארצות הברית במחוז ניו מקסיקו.

## ביוגרפיה
### השכלה וקריירה
האץ' נולד ב-27 בנובמבר 1889 בקירווין, מחוז פיליפס שבקנזס, והיה בנם של אסתר שאנון (ריאן) והארלי אטווד האץ'.  האץ' למד בבתי הספר הציבוריים של קנזס ואוקלהומה ובשנת 1912 קיבל תואר ראשון במשפטים מבית הספר למשפטים של קמברלנד (אז חלק מאוניברסיטת קמברלנד, כיום חלק מאוניברסיטת סמפורד) והתקבל ללשכת עורכי הדין באותה שנה. הוא הצטרף למשרד פרטי באל דוראדו שבאוקלהומה ועבד בו מ-1912 עד 1916. הוא עבד במשרד פרטי בכלוביס שבניו מקסיקו ב-1916 ובין 1929 ל-1933. הוא היה עוזר התובע הכללי של מדינת ניו מקסיקו מ-1917 עד 1918, וגובה ההכנסות הפנימיות של מדינת ניו מקסיקו מ-1919 עד 1922. הוא כיהן כשופט של בית המשפט המחוזי בניו מקסיקו עבור המחוז השיפוטי התשיעי בין השנים 1923–1929. הוא כיהן בוועד המדינה של בוחני לשכת עורכי הדין בין השנים 1930–1933, והיה חבר הסנאט של ארצות הברית מטעם ניו מקסיקו מ-1933 עד 1949.

### כהונה בקונגרס
האץ' היה אלקטור לנשיאות בבחירות 1932. הוא מונה ב-10 באוקטובר 1933 כחבר סנאט של ארצות הברית מטעם המפלגה הדמוקרטית, ולאחר מכן נבחר ב-6 בנובמבר 1934 למלא את המושב שהתפנה כתוצאה מהתפטרותו של סם ברטון. הוא נבחר מחדש ב-1936 ושוב ב-1942 וכיהן מ-10 באוקטובר] 1933 עד 3 בינואר 1949. הוא לא היה מועמד לבחירה מחדש ב-1948. הוא ידוע בעיקר כמחבר "חוק האץ'" של 1939 ו-1940, שמונע מעובדים פדרליים מוגבלים לעסוק בפעילות פוליטית מוגדרת. הוא כיהן כיו"ר הוועדה להרשאות ובחירות בקונגרס ה-77 ויו"ר הוועדה לאדמות ציבוריות וסקרים בקונגרסים ה-77, ה-78 וה-79.

### כהונה כשופט פדרלי
האץ' מונה על ידי הנשיא הארי ס. טרומן ב-13 בינואר 1949, לשופט בבית המשפט המחוזי של ארצות הברית במחוז ניו מקסיקו. מינויו אושר על ידי הסנאט של ארצות הברית ב-17 בינואר 1949, והוא קיבל את מינויו ב-21 בינואר 1949. הוא כיהן כשופט ראשי מ-1954 עד 1963. הוא קיבל מעמד של שופט בכיר ב-5 באפריל 1963. כהונתו הסתיימה ב-15 בספטמבר 1963, עקב מותו באלבקרקי, ניו מקסיקו. הוא נקבר בבית הקברות פיירוויו פארק.

## קישורים חיצוניים

* 
* 

## הערות שוליים

קטגוריה:אמריקאים ילידי קנזס
קטגוריה:בוגרי בית הספר למשפטים קמברלנד
קטגוריה:חברי הסנאט של ארצות הברית מניו מקסיקו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1889
קטגוריה:אמריקאים שנפטרו ב-1963
בית הכנסת מולא דוויד

**בית הכנסת מוּלָא דָוִויד** (בפרסית: **کنیسه ملا داوید**) הוא אחד מבתי הכנסת ששימשו את הקהילה היהודית בשכונת ג'ובארה (جوباره), רחוב כמאל (خیابان کمال) מול קברו של כמאל אל-דין אסמאעיל (مقبره کمال الدین اسماعیل) בעיר אספהאן, איראן. הוא נוסד בתקופת השושלת הקג'ארית.

המבנה נרשם ב-10 במאי 2007 כאחת , מספר רישום 19036.

מולא דוויד
הרבי בחור

רבי **אברהם מנחם מענדל לייפר** (נפטר ב־1917) היה אדמו"ר בקולומיאה, כונה "הרבי בחור" (ביידיש: **דער רבי בחור**). התפרסם בשנינותו ובחדות לשונו.
## ביוגרפיה
נולד לרבי אהרן משה לייפר בשנות השמונים של המאה ה־19, בבחרותו ברח מעירו כדי להתחמק מגיוס, התיישב בקולומיאה ופתח שם בית מדרש ברחוב קליבאניה והחל לנהוג באדמו"רות, כונה על ידי בני עירו "הרבי בחור" עקב רווקותו.

התפרסם כשנון ושופע הומור עצמי, על פי עדויות קנה לו שם בכל גליציה המזרחית ואמרותיו וחידודיו הגיעו "עד לבוב". הוא קירב אליו את פשוטי העיר, וחייטים, סנדלרים ובעלי עגלה היו לחסידיו והתפללו בבית מדרשו, הוא הונגד לצדיק מנמירוב שחילק עצי הסקה בליל סליחות, ונאמר עליו שעשרות פעמים בשנה יצא עם חסידיו לגמול חסד ולסייע לנזקקי העיר. בזמן הבחירות לפרלמנט האוסטרי באביב 1907 הודיע על תמיכתו ביהושע טהון.

בליל יום הכיפורים בשנת פטירתו עלה על הבימה בבית מדרשו והודיע לקהל שימיו ספורים, במוצאי החג החל ללמד את בנו לומר קדיש ונפטר זמן קצר לאחר מכן. הותיר בן יחיד שיועד להמשיך את החסידות אולם נתפס לציונות ולסוציאליזם ולימים היה חבר במפלגת פועלי ציון שמאל.

סופרו אודותיו מופתים רבים.

לפני מותו ציווה על אשתו להדליק נרות שבת על קברו, הוא גם ציווה שהאוהל על ציונו יהיה נעול והמפתח יישמר אצל אשתו, בכך דאג לפרנסתה – בכל פעם שביקשו להתפלל על קברו הייתה גובה תשלום על פתיחת האוהל.

## חיים אישיים
נשא לאשה את בתו של רבי יהודה יצחק מבארניפקע, חתנו של רבי מאיר מפרמישלאן.
* בנו מאיר רדליך, מלחין, עורך העיתון דער זעלבסטשוץ וידידו של מאיר נוי. בזמן מלחמת העולם השנייה גויס לצבא הסובייטי, נפל בשבי הגרמני ומת.
* שלוש בנות, אחת מהן נישאה לבנו של זיידע לנדמן, סוחר מקולומיאה. ככל הנראה כל שלש הבנות נרצחו בשואה.

## לקריאה נוספת
* 
* 
* 

## קישורים חיצוניים
* 
*  
*  
* 
* מיהו 'הרבי בחור' נכד הרה"צ ר' מרדכי מנדבורנא בפורום אוצר החכמה
## הערות שוליים

קטגוריה:נפטרים ב-1917
קטגוריה:אדמו"רי נדבורנה
קטגוריה:משפחת לייפר
ציפורים משונות

**ציפורים משונות** הוא סרט תיעודי ישראלי משנת 2024 שבוים על ידי שקד אורבך. יצירת הסרט נתמכה על ידי תאגיד השידור הישראלי, קרן גשר לקולנוע רב תרבותי וקרן מקור לקולנוע וטלוויזיה. הסרט עוסקת במשפחתה של אורבך, ועל האבחון המאוחר של אחיה כאוטיסט. הסרט עלה לשידור ב-9 בנובמבר 2024 בכאן 11.

באוגוסט 2024 זכה "ציפורים משונות" בפרס הבימוי בפסטיבל הקולנוע בירושלים. אורבך אף זכתה בפרס דיאמונד לבימוי לסרט תיעודי. הסרט מועמד בקטגוריית סרט הביכורים הטוב ביותר במסגרת פרס הקולנוע הדוקומנטרי הישראלי של הפורום הדוקומנטרי בישראל.

דניאל סלומון (שבעת יצירת הסרט היה בן זוגה של אורבך) יצר את המוזיקה לסרט.

## קישורים חיצוניים

*
## הערות שוליים

קטגוריה:סרטים ישראליים משנת 2024
קטגוריה:סרטים בעברית
קטגוריה:תאגיד השידור הישראלי: סרטים תיעודיים
קטגוריה:סרטים תיעודיים ישראליים
הפקות המזרח (סרט)

**הפקות המזרח** הוא סרט תיעודי ישראלי משנת 2024 העוסק בדמותו של ימין מסיקה ובעשייתו הקולנועית-מזרחית.
## עלילה
הסרט מספר את סיפורו של ימין מסיקה – במאי, פעיל חברתי ויזם תרבותי שקידם באופן חלוצי את התרבות המזרחית מהשוליים אל לב המיינסטרים. בשנות ה-90, לאחר שהניסיון שלו להשתלב בתעשיית הקולנוע נדחה מספר פעמים, הוא החל להפיק ולצלם באופן מחתרתי קליפים וסרטים דלי תקציב בכיכובם של זמרים מזרחיים – אבי ביטר, תמיר גל, משה כהן, שרית חדד, זהבה בן ועוד. הסרטים זכו לבוז וללעג התקשורת והממסד, אך גם להצלחה רבה בקרב הקהל. במשך עשורים עבודותיו הודרו מהמסך הקולקטיבי, אך הציבור צרך את הסרטים בדרכים מחתרתיות, בבאסטות ובכבלים הפיראטיים. בסרט על אודות מסיקה מרואיינים בנוסף על מסיקה עצמו, גם אבי ביטר, תמיר גל, משה כהן, ירמי קדושי ועוד.

הפקת הסרט נתמכה על ידי הקרן החדשה לקולנוע וטלוויזיה והוא שודר בכאן 11 לראשונה ב-26 באוקטובר 2024 ועלה בערוץ שלהם באתר יוטיוב.

הקרנת הבכורה של הסרט נערכה ב-22 ביולי 2024 בפסטיבל הקולנוע בירושלים, בו זכה הסרט בפרס "ציון לשבח". הסרט זכה לביקורות חיוביות רבות באתרים הארץ, ynet, מעריב, וואלה ומאקו.

## קישורים חיצוניים

## הערות שוליים

קטגוריה:סרטים ישראליים משנת 2024
קטגוריה:תאגיד השידור הישראלי: סרטים תיעודיים
קטגוריה:סרטים תיעודיים ישראליים
גדעון אמרי

**גדעון אמרי** (באנגלית: **Gideon Emery**; נולד ב-12 בספטמבר 1972) הוא שחקן ומדבב אנגלי. הוא ידוע בעיקר בתור דאוקליון מסדרת הטלוויזיה זאב צעיר.

## ביוגרפיה
אמרי נולד ב-1972 בוינדזור שבברקשייר, אנגליה לפאולין, רוכב סוסים ולאשטון, יועץ ניהולי ולו שני אחים למחצה. בגיל 4, משפחתו עברה ליוהנסבורג, דרום אפריקה. במהלך התיכון הוא חזר לאנגליה ולמד לזמן קצר בבית הספר Reading Blue Coat בברקשייר, כאשר את לימודי המשחק שלו הוא פיתח בסנט ג'ון קולג' ביוהנסבורג בו הוא החל להופיע במחזות כמו במחזמר א.ה.מ. פינאפור מאת גילברט וסאליבן, עליו זכה לשבחים רווחים.

הוא החל לשחק בבית הספר לדרמה בו הופיע בפנטומימות לכבוד חג המולד בה הוא ביצע מספר תפקידי דיבוב וכן הופיע במופעי סטנד-אפ שונים, מהם הכיר את השחקן ביל פלין , אשר הכיר לו את הסוכן שלו.

תפקידיו הראשונים בטלוויזיה היו בסדרות קומיות, שהראשונה בהם היא "1995	Not Quite Friday Night" מ-1995, נוסף על המשכו כשחקן תיאטרון והופעתו בסטנד-אפים והוא ביסס את עצמו כשחקן אופי.

ב-2003 אמרי עבר מדרום אפריקה ללוס אנג'לס, שם שיחק הן בקולנוע ובטלווזיה אך בעיקר כמדבב במשחקי וידאו שונים. וכן הוא קריין יותר מ-50 ספרי שמע. כמו כן הוא מנחה תוכנית פארודית קומית בשם E&N לצד אד נויסביט.

אמרי נודע במיוחד עקב תפקידו בתור האנטגוניסט דאוקליון מסדרת הטלוויזיה המצליחה זאב צעיר משנת 2011, תפקיד עליו חזר בעונות ההמשך.

הוא זכה במספר פרסי השחקן הטוב ביותר על תפקידיו במספר סרטים קטנים, מרביתם על תפקידו בסרט הקצר "Survivor Type" מ-2012.

### חיים אישיים
ב-19 באוקטובר 2014, אמרי נישא לשחקנית סתיו וויתרס בסנטה ברברה, קליפורניה והם מתגוררים בלוס אנג'לס עם כלבם. ב-7 באפריל 2018 נולדה בתם המשותפת, מיה מונרו.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:חקיינים בריטים
קטגוריה:אנגלים שנולדו ב-1972
איתמר גרינולד

**איתמר יקותיאל גרינולד** (27 במאי 1937 – 16 בנובמבר 2024) היה פרופסור, ראש החוג לפילוסופיה יהודית באוניברסיטת תל אביב.

תחומי המחקר העיקריים שלו היו מחשבה יהודית במעבריה השונים מהמקרא לספרות חז"ל ומיסטיקה יהודית קדומה. בשנותיו האחרונות התרכז בחקר ריטואלים.

## ביוגרפיה
נולד ב-1937 לשמעון-היינץ ורות (לבית קובר) גרינולד.

בשנים 1957–1959 שירת בצה"ל.

ב-1964 קיבל תואר שני במדעי הרוח מהאוניברסיטה העברית בירושלים. את עבודת הדוקטורט בנושא: "אפוקליפטיקה וספרות יורדי המרכבה: פרקים בתולדות האיזוטריקה היהודית בתקופת המשנה והתלמוד" כתב בהנחיית פרופ' דוד פלוסר בשנת ה'תשכ"ט.

ב-1967 החל ללמד באוניברסיטת תל אביב, עד הפרישה לגמלאות בשנת 2007. בין היתר, היה ראש החוג לפילוסופיה יהודית, והיה שותף (ביחד עם פרופסור שלמה בידרמן) להקמת תוכנית הלימודים במדע הדתות.

בשנת 1992 היה חבר ועדת פרס יצחק בן-צבי.

משנת 2014 היה נשיא האגודה הישראלית לחקר דתות.

בשנת 2014 יצא לאור ספר יובל לכבודו, **מיתוס, ריטואל ומיסטיקה: מחקרים לכבוד פרופ' איתמר גרינולד**, בעריכתם של גדעון בוהק, רון מרגולין וישי רוזן-צבי.

## יצירתו
### ספרים
* אפוקליפטיקה וספרות יורדי המרכבה: פרקים בתולדות האיזוטריקה היהודית בתקופת המשנה והתלמוד (ירושלים, תשכ"ט)
** Apocalyptic and Merkavah mysticism (Leiden: E.J. Brill, 1980) 
** From apocalypticism to Gnosticism : studies in apocalypticism, Merkavah mysticism, and Gnosticism (Frankfurt am Main; New York: P. Lang, 1988)
* Rituals and ritual theory in ancient Israel (Leiden; Boston: Brill, 2003)
* מועדים למחשבה: חגי ישראל לאור מקורותיהם, הוצאת כרמל, 2020

### עריכה
* Messiah and Christos : studies in the Jewish origins of Christianity : presented to David Flusser on the occasion of his seventy-fifth birthday / edited by Ithamar Gruenwald, Shaul Shaked and Gedaliahu G. Stroumsa (Tübingen: Mohr, 1992)
* Concepts of the other in near eastern religions / edited by Ilai Alon, Ithamar Gruenwald, Itamar Singer (Leiden; New York; Köln: E.J. Brill, 1994)
* המיתוס ביהדות: היסטוריה, הגות, ספרות (ירושלים: מרכז זלמן שזר לתולדות ישראל, תשס"ד 2004) (יחד עם משה אידל)
* Louis Ginzberg's legends of the Jews: ancient Jewish folk literature reconsidered / edited by Galit Hasan-Rokem and Ithamar Gruenwald (Detroit: Wayne State University Press, 2014)

## חיים אישיים
היה נשוי לרחל עד למותה ב-2021, ונולדו להם בן ושתי בנות. בנם  נהרג בתאונה מבצעית בשנת 1982. גר בירושלים.

## קישורים חיצוניים
* 

*איתמר גרינולד באתר הספרייה הלאומית
* 
* 

**ממאמריו**:
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: פילוסופיה יהודית, ספרות חז"ל וקבלה
קטגוריה:קטמון: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1937
קטגוריה:ישראלים שנפטרו ב-2024
יולי מישינר

**יולי עלמה מישינר** (נולדה ב-27 בספטמבר 2005) היא ג'ודוקא ישראלית המתחרה בקטגוריית המשקל של מעל 78 ק"ג, אלופת אירופה עד גיל 23 (פילה 2024), ואלופת ישראל בוגרות (2025, 2026).
## קריירת ג'ודו
מישינר החלה להתאמן בג'ודו בגיל 4 תחת המאמן ארתור קטייב. היא בוגרת האקדמיה למצוינות בספורט במכון וינגייט.

#### הישגים בזירה הבינלאומית
יולי התחילה להתאמן בנבחרות ישראל בג'ודו מגיל 14. התחרות הבינלאומית הראשונה שלה הייתה גביע אירופה בבוקרשט במסגרת סבב התחרויות עד גיל 21, שם היא זכתה במדליית הכסף בגיל 15 בלבד. מאז, זכתה מישינר ב-17 מדליות סך הכל בסבב האירופי והעולמי בגילאי הקדטים (עד 18) והג'וניור (עד 21). במסגרת זאת, זכתה בשתי מדליות כסף באליפות אירופה עד גיל 18 בשנים 2021 ו-2022, ובשלוש מדליות ארד באליפות אירופה עד גיל 21 בשנים 2023, 2024 ו-2025.. היא גם זכתה במדליית הכסף במשחקים האולימפיים האירופיים לנוער בתחרות האישית, ובמדליית ארד בתחרות הקבוצתית (2022). 

בשנת 2025, זכתה יולי במדליית ארד באליפות העולם עד גיל 21.

במהלך שנת 2024 מישינר הייתה מדורגת במקום הראשון בעולם עד גיל 21 במשקל 78+.

בשנת 2024 זכתה במדליית זהב באליפות אירופה עד גיל 23.

מישינר זכתה במדליה הראשונה שלה בסבב הבוגר בגרנד פרי זאגרב - מדליית כסף, בגיל 19.

#### הישגים באליפויות ישראל
מאז גיל 14, יולי זכתה במדליות רבות אליפויות ישראל בגילאים השונים:

2021 - אלופת ישראל קדטיות (עד 18) וג'וניור (עד 21)

2022 - אלופת ישראל בוגרות, אלופת ישראל ג'וניור (עד 21)

2023 - סגנית אלופת ישראל בוגרות, אלופת ישראל עד גיל 23, אלופת ישראל ג'וניור (עד 21)

2024 - סגנית אלופת ישראל בוגרות, אלופת ישראל ג'וניור (עד 21)

2025 - אלופת ישראל בוגרות

2026 - אלופת ישראל בוגרות

## פרסים
* **תחרויות מ[[סבב הג'ודו העולמי של IJF|הסבב העולמי]] (מאסטרס, [[גראנד סלאם (ג'ודו)|גראנד סלאם]], גראנד פרי)**:
**  גראנד פרי זאגרב 2024
**  גראנד פרי לימה 2025
**  גראנד סלאם אבו דאבי 2025
**  גראנד פרי לינץ 2026

## קישורים חיצוניים

* 
* 
* 
* 
* 

## הערות שוליים

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:ג'ודוקא יהודים
קטגוריה:ישראלים שנולדו ב-2005
קטגוריה:ישראליות שנולדו ב-2005
נטליה שפושניקובה

**נטליה ויטלייבנה שפושניקובה** (ברוסית: **Наталья Витальевна Шапошникова**; נולדה ב-24 ביוני 1961) היא מתעמלת עבר מברית המועצות. אלופה אולימפית (מוסקבה 1980) בתרגיל קפיצות ובתחרות קבוצתית. אלופת עולם (שטרסבורג 1978), סגנית אלופת עולם (פורט וורת' 1979) בתחרות קבוצתית וזוכת מדליית ארד באליפות העולם (שטרסבורג 1978) בקרב-רב אישי.

## ביוגרפיה

### 1978
#### אלופת עולם
באליפות העולם שנערכה בשטרסבורג, צרפת בשנת 1978 היא זכתה בשתי מדליות, זהב וארד. מדליית זהב בתחרות הקבוצתית לפני רומניה וגרמניה המזרחית. מדליית ארד בתחרות קרב-רב אישי בתוצאה של 77.875 נק', אחרי חברותיה לנבחרת ילנה מוחינה (78.725 נק') ונלי קים (78.575 נק'). נוסף לכך, היא סיימה במקום שישי בתרגיל קפיצות (19.400 נק') ובמקום שמיני בתרגיל קורה (18.850 נק'). 

### 1979
#### אלופת אירופה
באליפות אירופה שנערכה בקופנהגן, דנמרק במאי 1979 היא זכתה ב-4 מדליות, 1 זהב, 1 כסף ו-2 ארד. מדליית זהב בתחרות קורה (19.850 נק') לפני אמיליה אברלה (19.600 נק') ונדיה קומנץ' (19.250 נק'), שתיהן מרומניה. מדליית כסף בתרגיל קרקע ביחד עם ילנה מוחינה (19.200 נק'), אחרי נדיה קומנץ' (19.600 נק') ושתי מדליות ארד בקרב-רב אישי בתוצאה של 38.750 נק', אחרי נדיה קומנץ' (39.450 נק') ואמילהי אברלה (38.850 נק') ובתרגיל קפיצות (19.525 נק'), אחרי נדיה קומנץ' (19.850 נק') ומקסי גנאוק מגרמניה המזרחית (19.550 נק'). נוסף לכך, היא סיימה במקום שישי בתרגיל מקבילים מדורגים (19.100 נק').

באליפות העולם שנערכה בפורט וורת', ארצות הברית בשנת 1979 היא זכתה במדליית כסף בתחרות הקבוצתית, אחרי רומניה ולפני גרמניה המזרחית. 

### 1980
#### אלופה אולימפית
באולימפיאדת מוסקבה (1980) זכתה ב-4 מדליות, 2 זהב ו-2 ארד. מדליות זהב בתחרות הקבוצתית לפני רומניה ומזרח גרמניה (היא זכתה בניקוד השני בטיבו בתחרות עם 79.150 נק' וראשון מבין חברותיה לנבחרת) ובתחרות בתרגיל קפיצות בתוצאה של 19.725 נק', לפני שטפי קרקר מגרמניה המזרחית (19.675 נק') ומליטה רון מרומניה (19.650 נק'). מדליות ארד בתרגיל קורה בתוצאה של 19.725 נק', אחרי נדיה קומנץ' (19.800 נק') ובת ארצה ילנה דוידובה (19.750 נק') ובתרגיל קרקע ביחד עם מקסי גנאוק בתוצאה של 19.825 נק' ואחרי בת ארצה נלי קים ונדיה קומנץ' שזכו ביחד במדליית הזהב (19.875 נק'). נוסף לכך, היא סיימה במקום רביעי בתחרות קרב-רב אישי בתוצתאה של 79.025 נק'.

## חיים אישיים
שפושניקובה נישאה לפאבל סוט (Pavel Sut), אלוף עולם בהתעמלות בתחרות הקבוצתית (מוסקבה 1981). הם היגרו לארצות הברית ומאמנים בוודלנד פארק, ניו ג'רזי.

## תארים והישגים
* במהלך הקריירה שלה היא זכתה ב-10 מדליות באליפויות ברית המועצות, מהן 3 מדליות זהב, 1 בקרב רב אישי, 4 כסף ו-3 ארד.

## קישורים חיצוניים

קטגוריה:אלופות אולימפיות: קפיצות
קטגוריה:אלופות עולם בהתעמלות
קטגוריה:מתעמלות באולימפיאדת מוסקבה (1980)
קטגוריה:אלופות אולימפיות סובייטיות: התעמלות
קטגוריה:זוכות מדליית ארד אולימפית סובייטיות: התעמלות
קטגוריה:סובייטיות שנולדו ב-1961
קטגוריה:סובייטים שנולדו ב-1961
רונד'ה קינון טב

**המחוז העירוני רוֹנד'ה קִינוֹן טַב** (באנגלית: **Rhondda Cynon Taf County Borough**, בוולשית: **Bwrdeistref Sirol Rhondda Cynon Taf**) הוא מחוז ממחוזות ויילס, בדרום ויילס, הממלכה המאוחדת.

המחוז נוצר בשנת 1996 כמחוז עירוני על בסיס שלוש הנפות של מרכז גלמורגן; רונד'ה, עמק קינון, וטב-אלי. המחוז חולש על האזור הדרומי של עמק נהר הטף, בנוסף לחלקם הדרומי של נהר הרונד'ה (המתמזג עם הטף בפונטיפריד') ונהר הקינון (המתמזג עם הטף באברקינון); שמו של המחוז הוא שילוב שמם של שלושת נהרות אלו. בירת המחוז היא פונטיפריד' שהיא מרכזו האדמיניסטרטיבי.

## גאוגרפיה
מחוז רונד'ה קינון טב גובל מכיוון צפון עם מחוז פוויס, מחוז מרת'ר טידוויל וקרפילי ממערב, מחוז קארדיף ועמק גלמורגן מדרום ומחוז בריג'אנד וניית' פורט טלבוט ממזרח. חלקו הצפוני של המחוז גובל בפארק הלאומי ברקון ביקונס.

אוכלוסיית המחוז כולה מונה 239,018, כאשר בירת המחוז היא פונטיפריד' עם 32,694 תושבים. מלבד הבירה, במחוז נמצאות מספר עיירות בהן אברדייר עם 39,550 תושבים שהיא גם העיירה המאוכלסת ביותר במחוז, ל'אנטריסאנט (Llantrisant) עם 15,313 תושבים, טונראוויל (Tonyrefail) עם 11,445 תושבים, מאונטין אש (Mountain Ash) עם 11,230 תושבים, ואבראמן (Aberaman) עם 9,964 תושבים. 

אזור הרצף העירוני המאוכלס ביותר הוא טונראוויל שחולש, מלבד העיירה עצמה, על רוב עמק הרונד'ה וכולל 62,545 תושבים במספר עיירות מחוברות.

## קישורים חיצוניים

* 
* 

## הערות שוליים

*
קטגוריה:ויילס: מחוזות
מרצ'נט

**מרצ'נט** (Merchant) הוא שם משפחה שמקורו באנגלית ומשמעותו סוחר.

קטגוריה:שמות פרטיים
קטגוריה:שמות משפחה אנגליים
קטגוריה:שמות משפחה לפי עיסוק
ילנה גלבשקי

**ילנה גלבשקי** (בלועזית: **Jelena Glavaški**; 1907 – 12 בינואר 1944) הייתה גננת סרבית. היא הצילה נערה יהודיה בתקופת השואה והוכרה כחסידת אומות העולם.

## פעילות בתקופת השואה להצלת יהודים
ילנה הייתה גננת בשנות ה-30 לחייה שהתגוררה באלכסיניאק בליד ניש בדרום מזרח סרביה, יוגוסלביה. היא התיידדה עם היהודיה אנה לבל, שבתה ג'ני לבל התחנכה בגן שלה. גם לאחר שעברה לניש ילנה המשיכה לשמור על קשר עם אנה, שעברה להתגורר בבלגרד.

בדצמבר 1941 נדרשו אנה וג'ני להתייצב לרישום בתחנת המשטרה המקומית ממנה נשלחו יהודים למחנה ריכוז. ג'ני, בת ה־14, החליטה להימלט. בלילה לקחה את התרמיל שאמה הכינה לה לקראת הגירוש הצפוי ונסעה לבדה ברכבת לניש לחפש את ילנה. ילנה קיבלה אותה בזרועות פתוחות ונתנה לה מקלט בביתה והסתירה אותה בעליית הגג מדצמבר 1941 עד פברואר 1943. ילנה הסתירה בעליית הגג, בנוסף לג'ני, גם פרטיזנים שנמלטו מהגרמנים לאחר ביצוע פעולות חבלה.

ילנה הייתה פעילה במחתרת והצליחה להשיג עבור ג'ני מסמכים מזויפים. ג'ני שינתה את תאריך לידתה ואת שמה ליובאנקה לאזיץ' ועזרה לילנה בהכנת כרוזים מחתרתיים וחלוקתם בעיר ובכפרים הסמוכים עד פברואר 1943. בעקבות הלשנה שתיהן נעצרו ילנה הוצאה להורג בינואר 1944. ג'ני הועברה לבית כלא לאסירות פוליטיות בברלין וניצלה ברגע האחרון מגזר דין מוות היא שוחררה מהכלא בסוף אפריל 1945.

## לאחר המלחמה
ג'ני שרדה את המלחמה והצליחה לחזור לבלגרד ולהתאחד עם אביה ואחיה, אך אמה סבתה ובני משפחה נוספים לא שרדו את מחנה הריכוז סיימישטה.

## הכרה והנצחה
עיריית ניש בחרה להנציח את ילנה גלבשקי באמצעות קריאת רחוב על שמה בעיר וכן על ידי הקמת פינת הנצחה לזכרה במוזיאון ההיסטורי המקומי. ב-3 בספטמבר 1987 הוכרה ילנה על ידי יד ושם כחסידת אומות העולם. שמה נחקק בקיר הכבוד בגן חסידי אומות העולם בירושלים ביד ושם.

## לקריאה נוספת
* ג'ני לבל, **פתאום שונה פתאום אחרת: סיפורה של נערה יהודייה ביוגוסלוויה הכבושה**, ירושלים: יד ושם, 1997.

## הערות שוליים

קטגוריה:חסידי אומות העולם
קטגוריה:סרבים חסידי אומות העולם
קטגוריה:נפטרות ב-1944
מאיר יופה

**מאיר יופה** (18 באוגוסט 1928, תל אביב, פלשתינה (א"י) – 11 באפריל 2001, תל אביב-יפו, ישראל) היה דיפלומט ישראלי אשר כיהן כשגריר הראשון של ישראל בבולגריה לאחר חידוש היחסים הדיפלומטיים בין המדינות.

## ביוגרפיה
מאיר יופה נולד בתל אביב. אביו שהיה נתין רוסי נמלט למצרים במהלך מלחמת האזרחים ברוסיה והשתקע בה. יופה גדל בקהיר, וב-1948 נמלטה משפחתו לצרפת ומשם עלתה לישראל. ב-1964 הצטרף לשירות החוץ הישראלי. בין השנים 1964–1965 כיהן כעוזר בדסק אפריקה של משרד החוץ, בין השנים 1965–1967 כיהן כמזכיר ראשון בשגרירות ישראל באדיס אבבה שבאתיופיה, בין השנים 1967–1969 כיהן כמזכיר ראשון בשגרירות ישראל ברואנדה וכמיופה כח לא תושב בצירות ישראל בבורונדי.

בין השנים 1969–1972 כיהן כעוזר ראשי למחקר במרכז למחקר מדיני, בין השנים 1972–1974 כיהן כיועץ בשגרירות ישראל באתיופיה, בין השנים 1974–1979 כיהן כיועץ לענייני אפריקה בשגרירות ישראל בצרפת, ומ-1976 כסגן נציג ישראל לאונסק"ו ולארגון לשיתוף פעולה ולפיתוח כלכלי. בין השנים 1983–1985 כיהן כשגריר לא תושב בלסוטו ובסווזילנד, בין השנים 1985–1988 כיהן כחבר המשלחת הישראלית לאו"ם במעמד שגריר.

בין השנים 1988–1990 כיהן כמנהל מחלקת אפריקה במשרד החוץ. בתחילת 1990 מונה לשגריר ישראל באתיופיה, ובשל עימותים עם המשטר המרקסיסטי של מנגיסטו היילה מריאם, ביקש לסיים את תפקידו. בהמשך אותה השנה ועד 1993 כיהן כשגריר ישראל בבולגריה. יופה היה השגריר הישראלי הראשון בבולגריה לאחר חידוש היחסים הדיפלומטיים בין המדינות. עם סיום כהונתו פרש לגמלאות. לאחר פרישתו הצטרף לתנועת הליכוד והיה מקורבו של זלמן שובל.

## קישורים חיצוניים
* 
* 
* 

## הערות שוליים

קטגוריה:שגרירי ישראל בבולגריה
קטגוריה:שגרירי ישראל באתיופיה
קטגוריה:דיפלומטים ישראלים
קטגוריה:תל אביב-יפו: אישים
קטגוריה:פעילי הליכוד
קטגוריה:לסוטו: יחסי חוץ
קטגוריה:שגרירי ישראל באסוואטיני
קטגוריה:ישראלים שנולדו ב-1928
קטגוריה:ישראלים שנפטרו ב-2001
שרלוט סאליבן

**שרלוט סאליבן** (באנגלית: **Charlotte Sullivan**; נולדה ב-21 באוקטובר 1983) היא שחקנית קנדית.

## ראשית חייה
סאליבן נולדה בטורונטו, אונטריו, קנדה.

## קריירה
ממוזער|סאליבן בפסטיבל הסרטים הבינלאומי של טורונטו לשנת 2009
התפקיד הראשון של סאליבן היה תפקיד משני בקליפ של ליזה מינלי. בסוף שנות התשעים היא שיחקה בין היתר בסרט "הרייט המרגלת" (1996) ובפרק אחד של הסדרה "צמרמורת" (1996).

בתחילת שנות האלפיים סאליבן שיחקה בסרטים "לאהוב או לא לאהוב" (2003) ו-"גובה חום" (2005). היא גם גילמה את קייטי בסדרת הדרמה "מעבר לנהר אל מוטור סיטי" (2007).

בשנת 2010 החלה סאליבן לגלם את הקצינה גייל פק בסדרת הדרמה המשטרתית "רוקי בלו". ב-2011 הופיעה סאליבן בתור מרילין מונרו במיני סדרה הקנדית-אמריקאית "הקנדיס". היא הייתה מועמדת לפרס המסך הקנדי לשחקנית המשנה הטובה ביותר על תפקידה בסרט "אזרח גנסטר" משנת 2011.

בתחילת 2021, היא לוהקה לתפקיד הבלשית ג'ינה קפלטי בסדרה "חוק וסדר: פשע מאורגן".

במרץ 2024, היא לוהקה לתפקיד ג'סיקה בלייק בסדרה "FBI".

## חיים אישיים
סאליבן נשואה לפיטר סטבינגס. בתם נולדה בשנת 2015.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות ילדות קנדיות
קטגוריה:שחקניות קנדיות
קטגוריה:קנדיות שנולדו ב-1983
קטגוריה:קנדים שנולדו ב-1983
קטגוריה:שחקניות קולנוע וטלוויזיה קנדיות
בעיטה (כדורגל)

[ממוזער|300x300 פיקסלים|[ארון ראמזי מארסנל בועט בכדורגל]]
ממוזער|בעיטת פנים הרגל
**בעיטה** היא פעולה בסיסית בכדורגל שבה משתמשים השחקנים כדי להזיז את הכדור על המגרש. בעיטות מבוצעות באמצעות הרגליים והן חלק מרכזי בטקטיקה, בהתקפה ובהגנה של המשחק. תרגול ושיפור יכולות הבעיטה הם מהמרכיבים החשובים ביותר באימוני כדורגל, והם נלמדים החל מגיל צעיר ועד לרמות המקצועיות הגבוהות ביותר.

בכדורגל המודרני יש דגש רב על פיתוח יכולות בעיטה, במיוחד אצל שחקני התקפה. שחקנים כמו ליונל מסי ודייוויד בקהאם נודעים בזכות היכולת שלהם להבקיע מבעיטות חופשיות.

כיום נעשה שימוש בטכנולוגיות מתקדמות כמו GPS ומצלמות חכמות כדי לנתח את ביצועי הבעיטות של השחקנים. נתונים אלו כוללים את מהירות הכדור, זווית הבעיטה ומיקום הפגיעה בכדור. מידע זה משמש את המאמנים כדי לשפר את טכניקות הבעיטה של השחקנים ולהתאים את האימונים בהתאם.

## סוגי בעיטות
### בעיטת פנים הרגל
בעיטת פנים הרגל נחשבת לטכניקה היסודית ביותר. היא מבוצעת באמצעות החלק הפנימי של כף הרגל, ומשמשת לרוב למסירות מדויקות במרחקים קצרים ובינוניים. בשל שטח המגע הרחב, בעיטה זו מקנה לשחקן שליטה טובה יותר על הכדור ויכולת גבוהה לשמור על דיוק.

### בעיטת עוצמה
בעיטה חזקה, המכונה גם "בעיטת חיצון" או "בעיטת שפיץ", מתבצעת בעזרת קדמת כף הרגל. הבעיטה פופולרית מאוד בבעיטות לכיוון השער, כיוון שהיא מייצרת עוצמה רבה. בעיטות אלו מגיעות למהירויות גבוהות, ולעיתים עוברות את ה-100 קמ"ש. בעיטת עוצמה מתבצעת בדרך כלל כאשר השחקן מנסה להבקיע מרחוק או להרחיק את הכדור מאזור מסוכן.

### בעיטת צ'יפ
בעיטת צ'יפ היא טכניקה עדינה יותר, בה השחקן מכה בכדור בחלקו התחתון ומרים אותו מעל השחקן היריב או השוער. בעיטות צ'יפ מתבצעות בעיקר במצבים בהם השוער יצא מהשער והשחקן מנצל את המצב להבקיע בכדור מדויק.

### בעיטת עקב
בעיטת עקב מבוצעת באמצעות החלק האחורי של כף הרגל. היא משמשת לעיתים קרובות במסירות מפתיעות כאשר השחקן עם גבו לשער או לשחקן אחר. זוהי טכניקה מורכבת הדורשת תזמון טוב ודיוק, והיא נפוצה פחות מהבעיטות המסורתיות, אך מהווה כלי חשוב במצבים בלתי צפויים במשחק.

### בעיטת מסובבת
בעיטת מסובבת (או "בעיטת הבננה") היא בעיטה בה השחקן גורם לכדור לשנות את כיוון מעופו במהלך המסלול. הבעיטה מבוצעת בדרך כלל באמצעות קדמת כף הרגל בצידו של הכדור, דבר אשר גורם לו להסתובב סביב צירו. הבעיטה מתבצעת לרוב בבעיטות קרן ובבעיטות חופשיות. אחת הבעיטות המסובבות הידועות בכדורגל המודרני היא זאת של רוברטו קרלוס שהבקיע בבעיטה חופשית ממרחק של יותר מ-35 מטר.

### בעיטת מספרת

בעיטת מספרת היא אחת מהבעיטות המרהיבות ביותר בכדורגל. היא מתבצעת כאשר השחקן מזנק לאוויר, מבצע סלטה לאחור ובועט בכדור תוך כדי נפילה. בעיטה זו דורשת גמישות, כוח וביטחון, והיא בדרך כלל נחשבת למהלך אקרובטי מורכב. מספר שחקנים, כמו כריסטיאנו רונאלדו וזלאטן איברהימוביץ', התפרסמו בזכות ביצועים יוצאי דופן של בעיטות מספרת.

## טכניקות בעיטה
כדי לבצע בעיטה מוצלחת, על השחקן להתחשב במספר גורמים:
* **נקודת המגע עם הכדור**: הפגיעה בכדור בנקודות שונות תשפיע על מסלולו. בעיטה בחלק התחתון של הכדור תרים אותו באוויר, בעוד שבעיטה בחלקו העליון תגרום לכדור לנוע בצורה שטוחה. בעיטה בצד הכדור תגרום לכדור לנוע על צירו, מה שיכול לגרום לבעיטת מסובבת.
* **גובה הכדור**: גובה הכדור משפיע על מהירותו. כדור גבוה מהיר יותר בשל אי חיכוכו בקרקע, דבר אשר מאט את מהירות הכדור.
* **רגל התמיכה**: רגל התמיכה היא הרגל הלא בועטת, והיא ממוקמת לצד הכדור בעת הבעיטה. מיקום נכון של רגל זו מקנה יציבות ומשפר את הדיוק.

## הערות שוליים

קטגוריה:כדורגל
קטגוריה:מושגים בכדורגל
קשונז'ניצה

**קשונז'ניצה** (בפולנית: **Książnicaׂ**) הוא כפר בגמינת דז'רז'וניוב (Gmina Dzierżoniów) במחוז דז'רז'וניוב בשלזיה תחתית שבדרום-מערב פולין. הוא שוכן כ-12 קילומטרים צפון-מזרחית לדז'רז'וניוב ו-47 קילומטרים מדרום-מערב לבירה האזורית ורוצלב.

## היסטוריה
בשלבים האחרונים של מלחמת העולם השנייה, ב-27 בינואר 1945, נעצרה בכפר צעדת מוות מאורגנת על ידי גרמניה בה צעדו שבויי מלחמה של בעלות הברית ממחנה השבויים סטלג לופט 7 (Stalag Luft 7).

## קישורים חיצוניים

* על הנצחת קבר אחים בכפר בו נקברו נרצחי צעדת מוות שיצאה מאושוויץ, באתר יד ושם
## הערות שוליים

קטגוריה:צעדות מוות בשואה
קטגוריה:שלזיה תחתית: יישובים
קטגוריה:דפים עם תרגומים שלא נסקרו
מוחמד עפיף

**מוחמד עפיף א-נאלבסי** (בערבית: **محمد عفيف**, בתעתיק מדויק: **מחמד עפיף**; 1959 – 17 בנובמבר 2024) היה דובר ואחראי מערך התעמולה של ארגון הטרור חזבאללה עד הריגתו בסיכול ממוקד ב-17 בנובמבר 2024 בביירות שבלבנון במסגרת מבצע חיצי הצפון.

## ביוגרפיה
מוחמד עפיף היה מדור המייסדים של ארגון חזבאללה בלבנון, והיה פעיל בו מאז הקמתו ב-1983.

על פי כלי תקשורת לבנוניים, עפיף היה ידידו של מזכ"ל חזבאללה לשעבר, עבאס מוסאווי עד הריגתו במבצע שעת לילה.

עפיף מילא את תפקיד הייעוץ התקשורתי הראשון במפלגה, ולפי התקשורת הלבנונית, שימש כקצין קשרי התקשורת מאז 2014, במקומו של חסאן א-לקיס. עוד קודם לכן תרם לניהול הסיקור התקשורתי של חזבאללה במהלך מלחמת לבנון השנייה.

עפיף ניהל בעבר תוכניות חדשות ופוליטיות בערוץ "אל-מנאר" של חזבאללה, וכן ב"רדיו נור" ובאתר "אל-עהד", והיה אחראי על קבוצת קשרי התקשורת מתוקף תפקידו כיועץ התקשורת של מזכ"ל חזבאללה לשעבר חסן נסראללה.

על פי דובר צה"ל, "עפיף התווה את המסרים המועברים בתקשורת הלבנונית, ודאג להגביר ולהדהד את פעולות הטרור נגד אזרחי מדינת ישראל וכוחות צה"ל, תוך שפעל לחיזוק תדמיתה של חזבאללה, שיפור מורל הפעילים בארגון, וקידום טרור פסיכולוגי בקרב הציבור הישראלי".

### במלחמת חרבות ברזל
מאז פרוץ החזית הצפונית במלחמת חרבות ברזל הופיע עפיף כדובר המפלגה וערך מסיבות עיתונאים בשידור חי מלב רובע הדאחייה בביירות, ובאזורים שנפגעו מפעילות צה"ל בלבנון במסגרת מבצע חיצי הצפון.

בהופעתו האחרונה הכחיש עפיף "את אמיתות הסיפור הישראלי המדבר על השגת הישגים בדרום לבנון". הוא ציין כי מלאי הנשק של חזבאללה "יציב" וכי לארגון "יש יכולת לנהל את המלחמה לתקופה ארוכה".

ב-22 באוקטובר 2024 ערך מסיבת עיתונאים ונאלץ לקטוע אותה בשידור חי עקב התראת פינוי שהוציא צה"ל לאזור שבו נערכה מסיבת העיתונאים. באותה מסיבת עיתונאים קיבל עפיף אחריות בשם חזבאללה על תקיפת ביתו של בנימין נתניהו בקיסריה מספר ימים קודם לכן.

### הריגתו בסיכול ממוקד
ב-17 בנובמבר 2024 הוא נהרג בסיכול ממוקד במסגרת מבצע חיצי הצפון, לאחר שמטוס קרב של חיל האוויר הישראלי הטיל פצצה על בניין שבו שהה בשכונת ראס א-נבע בביירות, שבו היו משרדי מפלגת הבעת' הלבנונית. לטענת משפחתו הוא נהרג כתוצאה ממסירת מידע של מרגלים לטובת ישראל.

## הערות שוליים

קטגוריה:ביירות: אישים
קטגוריה:טרוריסטים לבנונים
קטגוריה:פעילי חזבאללה שנהרגו בידי ישראל במלחמת חרבות ברזל
קטגוריה:אישים שנהרגו בתקיפות אוויריות ישראליות
קטגוריה:הרוגי התנקשויות
קטגוריה:מבצע חיצי הצפון
קטגוריה:חזבאללה: ארגונים ותפקידים
קטגוריה:דוברים
קטגוריה:לבנונים שנולדו ב-1959
קטגוריה:לבנונים שנפטרו ב-2024
בית הכנסת העתיק בפנגוריה

**בית הכנסת העתיק בפנגוריה** הוא בית כנסת בעיר היוונית העתיקה פנגוריה שבחצי האי טאמאן (כיום דרום רוסיה). בית הכנסת נבנה במהלך המאה ה-1 לספירה, ככל הנראה בתקופת בית שני, ופעל במשך כ-500 שנה, עד המאה השישית לספירה, בה נחרב יחד עם העיר על ידי שבטים ברברים. מדובר בבית הכנסת העתיק ביותר בעולם שנמצא מחוץ לארץ ישראל.

## ממצאי בית הכנסת ותיארוך תקופת פעילותו
בית הכנסת, שהתגלה באוגוסט 2023 בעיר העתיקה פנגוריה שכיום בדרום רוסיה, מתוארך לתקופת בית המקדש השני, ונחשב לאחד מבתי הכנסת העתיקים בעולם, ויש הסוברים כי הוא העתיק בעולם. בית הכנסת נמצא בתוך רובע יהודי שעמד על תילו כ-500 שנה. הממצאים ההיסטוריים שהתגלו בבית הכנסת כוללים ארון קודש, בימה לקריאת התורה ופמוטים בעלי שבעה קנים. כמו כן נמצאו קופות צדקה, כיתובים בעברית על מוצרי מזון כשרים, ומצבות רבות עם סמלים יהודיים. צורת בית הכנסת הייתה מרובעת. אורכו 21 מטרים ורוחבו 6 מטרים, עם 2 חדרים מרכזיים. שטח כל אחד מהחדרים היה 60 מ"ר. בפנים בית הכנסת עמדו עמודי שיש גבוהים, קירות מקושטים בעיטורים יהודיים למיניהם, ומספר מנורות אבן גדולות.

בית הכנסת נבנה בתחילת המאה הראשונה לספירה, כאשר תחילת תקופת פעילותו של בית הכנסת מתוארכת לשנת 16 או לשנת 51. אמנם ישנה אפשרות כי בניית בית הכנסת החלה עוד ב. בית הכנסת היה ממוקם באזור היוקרתי של העיר. סביבו התפתח רובע יהודי הכולל יקב, גן, מבני מגורים ומערכת מים משוכללת. במקום נמצאו 58 מטבעות נחושת. על פי חקירת הממצאים שאותרו במקום, הקהילה היהודית המקומית נחרבה במאה השישית בידי שבטים ברברים. העיר נבנתה מחדש לאחר כ-130 שנה, אך נעלמה שנית בין המאה השביעית למאה התשיעית לספירה.

## ראו גם
* ארכאולוגים חשפו בית כנסת בן 2,000 שנה באזור הים השחור הרבה תמונות וסרטון   פברואר 2025.

## הערות שוליים

קטגוריה:רוסיה: בתי כנסת
קטגוריה:חבל מנהלי קרסנודאר
סם ברטון

**סמואל גילברט ברטון** (באנגלית: **Samuel Gilbert Bratton**; 19 באוגוסט 1888 – 22 בספטמבר 1963) היה חבר הסנאט של ארצות הברית מטעם ניו מקסיקו ושופט בבית המשפט הפדרלי העשירי לערעורים של ארצות הברית.

## ביוגרפיה
### השכלה וקריירה
ברטון נולד בקוסה שבטקסס ב-19 באוגוסט 1888, ולמד בבתי הספר הציבוריים. לאחר סיום לימודיו, לימד בבתי ספר בקלוד, טקסס ובהורפורד, טקסס במשך כמה שנים. הוא למד משפטים וב-1909 התקבל ללשכת עורכי הדין, ולאחר מכן החל לעסוק במקצוע בפארוול, טקסס. לאחר שעבר לכלוביס, ניו מקסיקו ב-1915 המשיך בעבודתו כעורך דין. בשנים 1919 עד 1921 כיהן כשופט בית המשפט המחוזי של המחוז השיפוטי החמישי של אותה מדינה. עם חלוקת המחוז, המשיך באותו תפקיד עבור המחוז השיפוטי התשיעי עד 1923, אז החליף את הרברט פ. ריינולדס כשופט עמית של בית המשפט העליון של ניו מקסיקו. הוא נשאר בתפקיד זה עד 1924, אז התפטר כדי לקבל את המועמדות הדמוקרטית לסנאט של ארצות הברית.

### כהונה בקונגרס
ברטון נבחר כחבר המפלגה הדמוקרטית לסנאט של ארצות הברית ב-1924 ונבחר מחדש ב-1930 וכיהן מ-4 במרץ 1925 ועד להתפטרותו ב-24 ביוני 1933. הוא כיהן כיו"ר הוועדה להשקיה וטיוב בקונגרס ה-73.

### כהונה כשופט פדרלי
ב-1 ביוני 1933 מונה ברטון על ידי הנשיא פרנקלין דלאנו רוזוולט, לשופט בבית המשפט הפדרלי העשירי לערעורים של ארצות הברית במקום השופט ג'ון הייזלטון קוטרל. מינויו אושר על ידי הסנאט של ארצות הברית ב-1 ביוני 1933, והוא קיבל את המינוי באותו יום. ב-1937 היה בין המועמדים למושב בבית המשפט העליון של ארצות הברית שהתפנה בעקבות פרישתו של ויליס ואן דוונטר, אך נדחה על ידי רוזוולט לטובת הוגו בלאק. ברטון כיהן כשופט ראשי וכחבר בוועידת השופטים של ארצות הברית מ-1 בינואר 1956 עד 7 באוגוסט 1959. הוא קיבל מעמד בכיר ב-1 במרץ 1961. כהונתו הסתיימה ב-22 בספטמבר 1963, עקב מותו באלבקרקי, ניו מקסיקו. הוא נקבר בבית הקברות פיירוויו פארק באלבקרקי.

## קישורים חיצוניים

* 
* 

## הערות שוליים

קטגוריה:אמריקאים ילידי טקסס
קטגוריה:חברי הסנאט של ארצות הברית מניו מקסיקו
קטגוריה:סנאטורים חברי המפלגה הדמוקרטית
קטגוריה:שופטי בית המשפט הפדרלי העשירי לערעורים של ארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1963
באביב את תשובי חזרה

"**באביב את תשובי חזרה**" הוא במקור שיר צרפתי בשם "**Au Printemps Tu Reviendras**" משנת 1965. נוסח עברי לשיר חובר על ידי אבי קורן ובוצע במקור על ידי צוות הווי הנח"ל בשנת 1968, ולאחר מכן על ידי להקת הנח"ל.

## רקע
ב-1965 הזמר והיוצר הצרפתי שארל אזנבור, כתב, הלחין וביצע את השיר "Au printemps tu reviendras" ("באביב תשובי חזרה"). נוסח עברי לשיר חובר על ידי הפזמונאי אבי קורן בשם "באביב את תשובי חזרה" ובוצע על ידי צוות הווי הנח"ל עם הסולנים אופירה גלוסקא וליאור עמירן, ולאחר מכן בוצע על ידי להקת הנח"ל.

נוסח השיר המקורי בצרפתית עוסק בגעגועיו הנכזבים של גבר לאהובתו שעזבה אותו עבור גבר אחר. ככל שהשיר מתקדם, המילים מקבלות טון קודר ייתר, ובשורות האחרונות הדובר אף רומז לאיום בהתאבדות. 

בניגוד לנוסח המקורי, הנוסח העברי שחיבר אבי קורן בעל אופי קליל בהרבה. חציו הראשון של השיר עוסק בתופעות הטבע בלבד, וגם כאשר האהובה העוזבת מוזכרת בחצי השני של השיר, הדובר, שמתנסח בלשון רבים, בטוח שאהובתו תשוב ואינו מראה כל סימני שבירה או דיכאון. ניתן לראות שינוי אופי דומה בהשוואה למקור הצרפתי, בנוסח העברי לשיר "אילו ציפורים".

## גרסאות כיסוי
ב-2017, במסגרת פרויקט מחווה למוזיקה הישראלית שהפיק שדרן הרדיו אלי לפיד, הקליטו כוכבי שנות ה-60 של להקת הנח"ל: מירי אלוני, שולה חן, אופירה גלוסקא, אלי מגן ומוטי פליישר (שהגיע במיוחד מארצות הברית להקלטה) את השיר "באביב את תשובי חזרה". בין היתר השתתפו בנגינה: אלונה טוראל בפסנתר, אהרל'ה קמינסקי בתופים ופטר ורטהיימר בכלי נשיפה.

## קישורים חיצוניים
* [באביב את תשובי חזרה דף שיר, באתר הספרייה הלאומית
* 
* אקורדים לשיר באביב את תשובי חזרה, באתר Tab4u
* 
* 

## הערות שוליים

קטגוריה:שירי להקות צבאיות
קטגוריה:שירי להקת הנח"ל
קטגוריה:שירים בעברית
קטגוריה:שירים שתורגמו מצרפתית לעברית
קטגוריה:שירים שנכתבו על ידי אבי קורן
קטגוריה:שירים על האביב
הולם ברסום

**הולם אולף ברסום** (באנגלית: **Holm Olaf Bursum**; 10 בפברואר 1867 – 7 באוגוסט 1953) היה פוליטיקאי ממדינת ניו מקסיקו, שפעילותו הייתה מכרעת לקבלת מעמד מדינה תחת ממשל טאפט ואחר כך כיהן כחבר הסנאט של ארצות הברית מטעם ניו מקסיקו.

## ביוגרפיה
### ראשית חייו
ברסום נולד בפורט דודג' שבאיווה להורים נורווגיים-אמריקאים. הוא למד בבתי הספר הציבוריים באיווה לפני שעבר לטריטוריית ניו מקסיקו ב-1881. הוא התיישב ליד סוקורו ועסק בגידול בעלי חיים.

### קריירה פוליטית
הוא היה חבר בסנאט הטריטוריאלי של ניו מקסיקו בשנים 1899–1900; יושב ראש הוועד המרכזי הטריטוריאלי בשנים 1905 ו-1911; חבר בוועידה החוקתית של המדינה ב-1910; וחבר בוועדה הרפובליקנית הלאומית בשנים 1920–1924.

ברסום מונה ב-11 במרץ 1921 כחבר הסנאט של ארצות הברית מטעם המפלגה הרפובליקנית, למלא את המושב שהתפנה בשל התפטרותו של אלברט פול. הוא זכה בבחירות ב-20 בספטמבר 1921 על שארית הקדנציה, וכיהן בתפקיד עד 3 במרץ 1925. הוא נכשל בניסיונו להיבחר מחדש ב-1924. הוא כיהן כיו"ר הוועדה לפנסיה (הקונגרסים ה-67 וה-68). לאחר מכן, המשיך ברסום בקריירה עיתונאית בוושינגטון הבירה ובניו מקסיקו עד מותו ב-1953.

### בערוב ימיו
ברסום חזר לאחר מכן לסוקורו וחידש את האינטרסים העסקיים הקודמים שלו עד מותו ב-7 באוגוסט 1953 בקולורדו ספרינגס שבקולורדו. הוא נקבר בבית הקברות הפרוטסטנטי סוקורו בסוקורו.

בית ברסום רשום במרשם הלאומי של מקומות היסטוריים.

בשנת 1965, הוא נכנס להיכל המערבונים הגדולים של מוזיאון הקאובוי הלאומי והמורשת המערבית.

## קישורים חיצוניים

* 
* 

קטגוריה:אמריקאים ילידי איווה
קטגוריה:אמריקאים ממוצא נורווגי
קטגוריה:חברי הסנאט של ארצות הברית מניו מקסיקו
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1867
קטגוריה:אמריקאים שנפטרו ב-1953
Sweet Leaf

"**Sweet Leaf**" הוא שיר של להקת ההבי מטאל הבריטית בלאק סבאת' מתוך אלבום האולפן השלישי שלהם Master of Reality, שיצא באוגוסט 1971. השיר יצא כסינגל בפיליפינים. הוא נחשב לאחד השירים הטובים ביותר של הלהקה. מאוחר יותר הוא נכלל באלבום הלהיטים שלהם משנת 1976, We Sold Our Soul for Rock 'n' Roll.

## סקירה כללית
השיר מתחיל עם טייפ לופ של הגיטריסט טוני איומי משתעל מג'וינט שעישן עם סולן הלהקה אוזי אוסבורן. נושא השיר הוא קנאביס, בו השתמשה הלהקה לעיתים קרובות באותה תקופה. שם השיר נלקח מחפיסת סיגריות איריות שעליה נכתב "It's the sweet leaf".

## חשיבות
"Sweet Leaf", והאלבום Master of Reality בכללותו, מייצגים ככל הנראה את הדוגמה המוקדמת ביותר במוזיקה שתשפיע על הופעתו של הסטונר רוק בקליפורניה בתחילת שנות ה-90. אלבום אוסף, שנקרא גם Sweet Leaf, הכולל גרסאות כיסוי לשירי בלאק סבאת' של להקות סטונר רוק, יצא על ידי דדליין מיוזיק בשנת 2015.

בילי קורגן ציין את חשיבותו של "Sweet Leaf" כהשפעה על הסאונד של הסמאשינג פאמפקינס בראיונות רבים, וציין שהוא שמע את השיר לראשונה מהעותק של דודו של "Master of Reality" כשהיה בן 8 וחשב "ככה אלוהים נשמע".

## קישורים חיצוניים

## הערות שוליים

קטגוריה:שירי 1971
קטגוריה:שירי בלאק סאבת'
קטגוריה:שירים באנגלית
קטגוריה:שירים על קנאביס
ויקטור אלישר

**ויקטור חיים אלישר** (8 באפריל 1913, ירושלים, האימפריה העות'מאנית – 28 באוגוסט 2006, ירושלים, ישראל) היה דיפלומט ישראלי אשר כיהן במספר תפקידי שגריר וכן כמיופה הכח האחרון בצירות ישראל בבולגריה, עד לניתוק היחסים הדיפלומטיים בין המדינות לאחר מלחמת ששת הימים.

## ביוגרפיה
ויקטור אלישר נולד בירושלים לאליעזר "מורנו" ירוחם אלישר ולרחל בת-שבע לבית נבון. מצד אביו היה נכדו של הראשון לציון יעקב שאול אלישר, ומצד אימו היה נכדו של יוסף נבון. ב-1949 הצטרף לשירות החוץ. בין השנים 1949–1952 כיהן כממונה על הקונסוליה הישראלית באיסטנבול וכממונה על העלייה. בין שנים 1952–1956 כיהן כקונסול דיפלומטי בקונסוליה במרסיי שבצרפת, ובין השנים 1956–1957 כיהן כסגן מנהל באגף אירופה המערבית במשרד החוץ.

בין השנים 1962–1964 כיהן כשגריר ישראל בסנגל, ובראשית 1967 מונה למיופה הכח בצירות ישראל בסופיה במעמד של שגריר. לאחר מלחמת ששת הימים ניתקו מדינות הגוש המזרחי את היחסים הדיפלומטיים עם ישראל, ואלישר נאלץ לסיים את תפקידו. בין השנים 1968–1974 כיהן כשגריר ישראל בקולומביה, ובין השנים 1974–1977 כיהן כשגריר ישראל בוונצואלה. ב-1977 פרש לגמלאות.

ויקטור אלישר התגורר בירושלים. הלך לעולמו ב-2006 והוא בן 93 שנים, והובא לקבורה בהר המנוחות.

## קישורים חיצוניים
* 
* אוסף ויקטור חיים אלישר, באתר הספרייה הלאומית
* 
* 
* 
* 
* 
* 

## הערות שוליים

קטגוריה:שגרירי ישראל בבולגריה
קטגוריה:שגרירי ישראל בסנגל
קטגוריה:שגרירי ישראל בקולומביה
קטגוריה:שגרירי ישראל בוונצואלה
קטגוריה:דיפלומטים ישראלים
קטגוריה:יהודים הקבורים בהר המנוחות
קטגוריה:משפחת נבון
קטגוריה:ישראלים שנולדו ב-1913
קטגוריה:ישראלים שנפטרו ב-2006
האוגרים מאוגרדייל

**האוגרים מאוגרדייל** (באנגלית: **Hamsters of Hamsterdale**) היא סדרת טלוויזיה קנדית מונפשת שנוצרה על ידי זאק סמית' והופקה על ידי Nelvana Enterprises.

הסדרה שודרה לראשונה ב-21 באוקטובר 2024 בערוץ ניק ג'וניור בקנדה. בישראל הסדרה שודרה לראשונה ב-10 בנובמבר 2024 בערוץ ניק ג'וניור בדיבוב העברי.

## תקציר העלילה
עלילותיהם של חבורת אוגרים הגרים בביתו של הנרי בן השמונה, ועוברים הרפתקאות משעשעות.

## מדבבים
הדיבוב העברי בוים על ידי תומר שביט, והופק על ידי ענבר שטגר עזרא באולפני דאבידאב.

## שידור
}
! colspan="2" |תקופת שידור בישראל 
|-
!שידור ראשון
!שידור אחרון
!שידור ראשון
!שידור אחרון
|-
| style="background: #5996f1; color: #fff; text-align: center;" |
|1
|26
|21 באוקטובר 2024
|21 בדצמבר 2024
|10 בנובמבר 2024
|15 בדצמבר 2024
|}

## פרקים

### עונה 1

## קישורים חיצוניים

קטגוריה:ניק ג'וניור: תוכניות וסדרות
צבי אבנון

**צבי הירש דוד אבנון** (27 בנובמבר 1902, ורשה, האימפריה הרוסית – 23 בדצמבר 1996, ירושלים, ישראל) היה דיפלומט ישראלי אשר כיהן במספר תפקידי שגריר, בכללם השגריר הראשון של ישראל בדנמרק, ונמנה עם מייסדי שירות החוץ הישראלי.

## ביוגרפיה
נולד ב-1902 בוורשה כהירש בורנשטיין, למלה ולירמיהו הכהן בורנשטיין. ב-1930 במהלך העלייה הרביעית עלה לארץ ישראל. בהמשך שינה את שם משפחתו לאבנון. ב-1949 הצטרף לשירות החוץ הישראלי. בין השנים 1949–1953 כיהן כמנהל המחלקה הקונסולרית במשרד החוץ, בין השנים 1953–1957 כיהן כסגן מנכ"ל משרד החוץ וממונה על המחלקה הקונסולרית. בספטמבר 1957 מונה לציר דיפלומטי בצירות הישראלית בקופנהגן שבדנמרק, ובמאי 1958 עם העלאת דרג היחסים, מונה לשגריר ישראל בדנמרק. אבנון היה השגריר הראשון של ישראל בדנמרק וכיהן בתפקידו עד יולי 1961. באוגוסט 1961 מונה למיופה הכח בצירות ישראל בסופיה שבבולגריה במעמד שגריר, וכיהן בתפקידו עד פברואר 1967. במועד זה פרש לגמלאות.

צבי אבנון התגורר בירושלים. הלך לעולמו ב-1996 והוא בן 94 שנים, והובא לקבורה בבית הקברות היהודי בהר הזיתים.

נכדתו היא תמי ארד רעייתו של הנווט השבוי רון ארד.

## קישורים חיצוניים
* 
* 
* 
* 

## הערות שוליים

קטגוריה:שגרירי ישראל בבולגריה
קטגוריה:שגרירי ישראל בדנמרק
קטגוריה:דיפלומטים ישראלים
קטגוריה:יהודים הקבורים בהר הזיתים: חלקת קהילת ירושלים
קטגוריה:אנשי העלייה הרביעית
קטגוריה:ישראלים שנולדו ב-1902
קטגוריה:ישראלים שנפטרו ב-1996
הווארד בייקר האב

**הווארד הנרי בייקר האב** (באנגלית: ****; 12 בינואר 1902 – 7 בינואר 1964) היה עורך דין ופוליטיקאי אמריקאי שנבחר לשבע קדנציות רצופות כחבר בית הנבחרים של ארצות הברית מטנסי בין השנים 1951 ל-1964.

הוא היה אביו של מנהיג הרוב בסנאט האמריקני לעתיד וראש הסגל של הבית הלבן הווארד בייקר הבן.

## ביוגרפיה
### ראשית חייו
בייקר נולד בסאמרסט, קנטקי, ב-12 בינואר 1902 לג'יימס פ. בייקר, עורך דין ומוציא לאור של עיתונים בהאנטסוויל, טנסי, וילידת קנטקי, הלן קין בייקר. המשפחה עברה להאנטסוויל, טנסי, בשנת 1909, ובייקר בילה את רוב ילדותו במחוז סקוט. המשפחה עברה לנוקסוויל ב-1918, באותה שנה שבה נכנס בייקר לאוניברסיטה שם. הוא סיים את לימודיו באוניברסיטת טנסי ב-1922 ואת בית הספר למשפטים שלה ב-1924; הוא התקבל ללשכת עורכי הדין בטנסי ב-1923. בייקר הוא בוגר של סניף אפסילון אטה של אחוות סיגמא נו. לאחר לימודי משפטים, בייקר התחתן עם דורה לאד וחזר להאנטסוויל כדי להיות שותף במשרד של אביו. בנם, הווארד בייקר הבן, נולד בהאנטסוויל בשנת 1925. דורה מתה כשהווארד הבן היה ילד. ב-15 בספטמבר 1935 הוא התחתן עם אדית איירין ביילי.

### קריירה
במשך תקופה, בייקר שימש כמוציא לאור של עיתון שבועי בהאנטסוויל, טנסי, מושב המחוז של מחוז סקוט. ב-1928, הוא נבחר לכהונה בבית הנבחרים של טנסי, וכיהן במועצת החינוך של מחוז סקוט בין השנים 1931 ל-1932. ב-1934 הוא הפך לתובע הכללי של המחוז ה-19, וכיהן עד 1938 בתפקיד זה.

בשנת 1938, בייקר הגיש מועמדות לתפקיד מושל טנסי, והפסיד בבחירות הכלליות לדמוקרטית פרנטיס קופר. בשנת 1940, הוא התמודד ללא הצלחה לסנאט של ארצות הברית, והפסיד לדמוקרט קנת' מק'קלר. הוא היה ציר בוועידה הלאומית הרפובליקנית ב-1940, 1948, 1952 ו-1956. הוא היה סגן הנשיא והיועץ הכללי של רכבת אונידה והמערבית לשעבר ב-1945, וכן היה במועצת המנהלים של הבנק הלאומי הראשון של אונידה.

בייקר נבחר לקונגרס ה-82 ולששת הקונגרסים הבאים וכיהן מ-3 בינואר 1951, עד מותו מהתקף לב בנוקסוויל, טנסי ב-7 בינואר 1964. בתפקידו החליפה אלמנתו איירין, שסיימה את כהונתו האחרונה ולא ביקשה להיבחר שוב.

בייקר היה אחד מחברי הקונגרס הדרומיים הבודדים שלא חתמו על המניפסט הדרומי משנת 1956 שהתנגד לביטול ההפרדה של בתי ספר ציבוריים בהוראת בית המשפט העליון בפסק דין בראון נגד מועצת החינוך, והצביע בעד חוק זכויות האזרח משנת 1960 והתיקון ה-24 לחוקת ארצות הברית אך לא הצביע על חוק זכויות האזרח משנת 1957.

### מותו
בייקר מת, בעקבות התקף לב, בבית החולים פורט סנדרס פרסביטריאן, נוקסוויל, מחוז נוקס, טנסי, ב-7 בינואר 1964, חמישה ימים לפני יום הולדתו ה-62. הוא נקבר בגני שרווד ממוריאל, אלקואה, טנסי. כביש 63 של מדינת טנסי נקרא על שמו.

בייקר זכור כנראה בעיקר כאביו של הווארד ה. בייקר הבן, סנאטור אמריקאי בן שלוש קדנציות מטנסי ומנהיג הרוב בסנאט של ארצות הברית, ששימש מאוחר יותר כראש סגל הבית הלבן תחת רונלד רייגן והיה שגריר ארצות הברית ביפן.

## קישורים חיצוניים
*
* 

## הערות שוליים

קטגוריה:אמריקאים ילידי קנטקי
קטגוריה:עורכי דין אמריקאים במאה ה-20
קטגוריה:בוגרי אוניברסיטת טנסי
קטגוריה:דירקטורים אמריקאים
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1902
קטגוריה:אמריקאים שנפטרו ב-1964